**PREKIŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Pirkėjas**– Uždaroji akcinė bendrovė „VILNIAUS VANDENYS“.

**1.2. Pardavėjas -** ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Prekių tiekimui pasitelktus asmenis.

**1.3. Sutartis** – Sutartis, sudaroma tarp Pardavėjo ir Pirkėjo dėl Pirkimo objekto.

**1.4. Techninė specifikacija** **arba TS** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas** - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir (ar) atlikti darbai ar suteiktos paslaugos, susiję su Prekių parengimu tinkamai naudoti. Aktas pasirašomas tais atvejais, kai Pardavėjo patiektos Prekės turi būti sumontuotos ar kitokiu būdu paruoštos tinkamam jų naudojimui.

**1.6. Važtaraštis -** teisės aktų reikalavimus atitinkantis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir kurį Pardavėjas Sutartyje nustatyta tvarka perduoda Pirkėjui kartu su Prekėmis. Važtaraštis pasirašomas tuo atveju, jeigu Pardavėjo patiektos Prekės nereikalauja sumontavimo ar kitokių papildomų veiksmų atlikimo, siekiant tinkamai naudoti įsigytas Prekes. Važtaraščio funkciją gali atlikti Prekes pristačiusio kurjerio elektroninėje laikmenoje Pirkėjo atstovo pasirašomas dokumentas.

**1.7**. **Užsakymas** - Pirkėjo Pardavėjui pagal Sutartį teikiamas dokumentas (jei sudaromas) ar el. laiškas ar kita Sutarties SD nustatyta forma Pardavėjui teikiamas Prekių užsakymas, kuriame nustatytas Prekių poreikis ir pagal kurį Pardavėjas turi perduoti ir parduoti Prekes Pirkėjui.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Remontinės movos** (toliau - **Prekės**).
   2. Pirkimo objektas nėra skaidomas į pirkimo objekto dalis.
   3. **Kiekiai/Apimtys:** Perkamas Prekių kiekis **yra preliminarus.**
   4. Pardavėjas visas galimas išlaidas įskaičiuoja į Prekių įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Pardavėjo išlaidos ir mokėtini mokesčiai, būtini tinkamam Sutarties įvykdymui.
   5. Pardavėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Sutarties vykdymu susijusios Pardavėjo išlaidos ir Pardavėjui Sutarties vykdymas taps sudėtingesnis (Pardavėjui padidės įsipareigojimų vykdymo kaina). Prekių kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.
   6. Pirkėjas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su pirkimo objektu susijusias Prekes. Panašaus pobūdžio Prekės, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Pardavėjo prekybos vietoje, kataloge ar interneto svetainėje nurodytomis šių prekių kainomis, arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų Prekių vertė negali viršyti 10 (dešimt) proc. Sutarties vertės (EUR be PVM).
2. **REIKALAVIMAI PIRKIMO OBJEKTUI**

**3.1 Esamos situacijos aprašymas**

Prekės bus skirtos nesandarumams šalinti ketiniuose, plieniniuose ir plastikiniuose vandentiekio ir slėginiuose nuotekų vamzdynuose. Movos bus montuojamos po žeme arba šuliniuose, techniniuose koridoriuose.

* 1. **Pirkimo objekto aprašymas**

3.2.1. **Prekės turi būti naujos, kokybiškos ir turi visiškai atitikti Techninės specifikacijos priede Nr. 1 „Prekių atitikties lentelė“ nurodytus reikalavimus.**

3.2.2. Jei Techninėje specifikacijoje nurodyti konkretūs modeliai, tipai, sistemos, sertifikatai ir kt. gali būti pakeisti lygiaverčiais. Jei Pardavėjas siūlo lygiavertes medžiagas, standartus, metodus, tipus ar pan. – kartu su Pasiūlymu turi būti pateikiama ir pagrįsta informacija - pagrindimas – iš kurios Pirkėjas galėtų nustatyti, kad siūlomos medžiagos, standartai, metodai, tipai ar pan. yra lygiaverčiai reikalaujamoms.

3.2.3. Nurodytos Prekės (medžiagos, produktai, įranga), nekeičiant kainos, Pirkėjo sutikimu gali būti pakeistos kitomis, jeigu Prekės nebegaminamos ir Pardavėjas Pirkėjui pateikia tai pagrindžiančius dokumentus (pavyzdžiui, gamintojo raštą / patvirtinimą, kad Prekė nebegaminama). Pardavėjas taip pat privalo pateikti dokumentus, pagrindžiančius, jog naujos Prekės visiškai atitinka pirkimo dokumentuose nustatytą techninę specifikaciją ir (ar) Pardavėjo pasiūlyme nurodytas techninių rodiklių reikšmes, yra ne prastesnės, o lygiavertės ar geresnės kokybės. Toks Prekės (-ių) keitimas įforminamas raštu sudarant papildomą susitarimą prie Sutarties.

3.2.4***.*** Prekėms turi būti taikoma **ne mažiau kaip 24 mėn.** nemokama kokybės garantija. Garantinis laikotarpis prasideda nuo Prekių perdavimo–priėmimo momento.

3.2.5. Pardavėjas garantuoja, kad Prekių garantiniu laikotarpiu gedimai, atsiradę dėl brokuotų medžiagų ar Prekių gamybos klaidų bus šalinami nemokamai arba pakeičiant nekokybiškas Prekes naujomis.

3.2.6. Remontinių movų gamintojas privalo būti sertifikuotas pagal kokybės vadybos sistemą ISO 9001 (arba lygiavertę). Su pasiūlymu pateikti galiojančio sertifikato kopiją su parašu ir antspaudu.

**4. PREKIŲ PRISTATYMO VIETA, TERMINAI IR TVARKA**

4.1. **Prekių pristatymo vieta**- Prekių pristatymo adresas – Savanorių pr. 212, Vilnius. Prekės pristatomos Pirkėjo darbo laiku: I-V 7:30 – 16:00 val.. Prekių pristatymo išlaidos turi būti įskaičiuotos į Prekių kainą (įkainius).

4.2. **Prekių tiekimo terminas** – Užsakymo įvykdymo terminas – **ne vėliau kaip**   **7 kalendorinės dienos nuo Užsakymo pateikimo dienos.** Užsakymo įvykdymo terminas, iškilus nenumatytoms aplinkybėms, sutarties šalims raštu (el. paštu) išreiškus sutikimą, gali būti pratęstas, bet ne ilgiau kaip 7 (septynioms) kalendorinėms dienoms.

4.3. Pirkėjas pirks Prekes pagal atskirus Užsakymus Sutarties galiojimo laikotarpiu.

* 1. Užsakymai Pardavėjui nurodant užsakomos Prekės pavadinimą ir kiekį, bus teikiami ir tvirtinami el. pašto adresu, nurodytu Sutartyje.
  2. Minimali teikiamo užsakymo vertė – 100,00 EUR be PVM.
  3. Planuojama sutarties trukmė – 37 (trisdešimt septyni) mėnesiai, iš jų 1 (vienas) mėnesis yra skirtas Sąskaitos apmokėjimui, tačiau ne Prekių tiekimui.

1. **. PREKIŲ KOKYBĖ IR TRŪKUMŲ ŠALINIMAS**

5.1. Pirkėjas Prekių priėmimo metu patikrina pristatytų Prekių **asortimentą ir kiekį,** ir, nenustatęs pastebimų trūkumų, pasirašo Važtaraštį, kuris patvirtina tik faktinį Prekių perdavimą, bet nėra laikomas teisėtu pagrindu apmokėjimui gauti, kol nėra patikrintos Prekės kaip nurodyta Techninės specifikacijos 5.5 punkte, arba kol nebus pašalinti visi nurodyti Prekių trūkumai (jei tokie nustatyti).

5.2. Pirkėjas per **7 (septynias) kalendorines dienas** nuo Prekių perdavimo patikrina pateiktų Prekių atitikimą dokumentams ir Sutarties reikalavimams, o nustatęs pastebimus Prekių trūkumus, Pirkėjas informuoja el. paštu Pardavėją reikalaudamas pakeisti Prekę (-es) per Techninės specifikacijos 5.5 punkte nurodytą terminą.

5. 3. Pirkėjas įsipareigoja patvirtinti Sąskaitą už kokybiškas, be trūkumų pristatytas prekes ne vėliau kaip per 7 (septynias) kalendorines dienas nuo Prekių perdavimo momento.

5.4. Tiekėjas kartu su Prekėmis perduoda Pirkėjo nuosavybėn visas instrukcijas ir kitus dokumentus, nurodytus Sutartyje ar (ir) kurie priklauso įvykdytai įsipareigojimų daliai. Kol Pirkėjui nepateikiamos su Prekių naudojimusi ar kiti Sutartyje nurodyti dokumentai ir informacija, laikoma, kad Pardavėjo sutartiniai įsipareigojimai neįvykdyti.

5.5. Pardavėjas privalo garantuoti, kad pateiktos Prekės yra naujos, nenaudotos ir be defektų. Nekokybiškos ar Užsakymo neatitinkančios Prekės turi būti pakeistos nuo Pirkėjo rašytinio reikalavimo dėl trūkumų šalinimo pateikimo dienos ne vėliau kaip per **7 kalendorines dienas.**

5.6 Atsiradus nuostoliams tretiesiems asmenims dėl nekokybiškų prekių, nuostolius kompensuoja Pardavėjas.

1. **SUTARTIES VYKDYMO METU PATEIKIAMA DOKUMENTACIJA**

6.1. Kartu su pristatomomis Prekėmis pateikiama:

6.1.1. Krovinio pristatymo Važtaraštis su nurodytais Prekių kiekiais;

6.1.2.Prekių naudojimo/surinkimo ir pan. instrukcijos ir/ar kiti Sutartyje nurodyti dokumentai.,

1. **PIRKĖJO IR PARDAVĖJO ĮSIPAREIGOJIMAI** 
   1. **Pirkėjo įsipareigojimai:**
      1. Bendradarbiauti su Pardavėju, teikiant reikalingą informaciją Užsakymų ir (ar) Sutarties vykdymo metu;
      2. Priimti iš Pardavėjo jo pristatytas kokybiškas Prekes, atitinkančias Užsakyme ir (ar) Sutartyje numatytus reikalavimus, ir tinkamai bei laiku atsiskaityti su Pardavėju Sutartyje numatytomis sąlygomis;
      3. Pastebėjęs trūkumus, Pirkėjas turi teisę nepriimti Užsakymo ir nepasirašyti Važtaraščio.

**7.2. Pardavėjo įsipareigojimai:**

7.2.1. Pristatyti kokybiškas Prekes laiku, vadovaujantis Užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Prekių tiekimą.

1. **PRIEDAI**

Priedas Nr. 1. Bendrieji techniniai parametrai ir reikalavimai, 1 lapas.

Priedas Nr. 2. Užsakomų vandentiekio fasoninių dalių vandens apskaitos mazgų montavimui komplektacija ir preliminarūs kiekiai, 1 lapas.

Techninės specifikacijos Priedas Nr. 1

**BENDRIEJI TECHNINIAI PARAMETRAI IR REIKALAVIMAI**

| **Eil. Nr.** | **Prekės pavadinimas** | **Charakteristikos reikšmė, parametrai** |
| --- | --- | --- |
| *Remontinės movos* | | |
|  | Darbinė terpė | Geriamasis vanduo arba nuotekos. Darbinėje terpėje galimi chloro junginiai. |
|  | Naudojimo paskirtis | Tinkamos ketiniams, plieniniams ir plastikiniams vamzdžiams. |
|  | Darbinė aplinka | Oras/vanduo, gruntas. Darbinėje aplinkoje galimi veiksniai sukeliantys koroziją. |
|  | Darbinis slėgis | Ne mažesnis nei 10 bar movoms iki DN500 mm;  Ne mažesnis nei 6 bar movoms virš DN500 mm. |
|  | Korpuso medžiaga | Nerūdijantis plienas ne žemesnės klasės kaip AISI 304 (arba lygiavertės). |
|  | Sandarinimas | „Vaflio“ struktūros vientisa, vulkanizuotas elastometras, tinkamas naudoti geriamojo vandens tiekimo sistemose ir nuotekų tinkluose. Sandarinimo tarpinė turi būti tvirtai priklijuota per visą plotą. Sandarinimo tarpinės persidengiantys galai turi būti konusinės formos. |
|  | Užveržimo mechanizmo tipas | Remontinės movos uždarymui naudojama L-formos atraminė plokštelė, pagaminta iš nerūdijančio plieno ne žemesnės klasės kaip AISI 304 (arba lygiavertės). Atraminė plokštelė fiksuojama užveržiant veržles. |
|  | Užveržimo mechanizmo smeigės | Užveržimo smeigės pagamintos iš nerūdijančio plieno, ne žemesnės klasės kaip AISI 304 (arba lygiavertės). Smeigių sriegis turi atitikti LST EN 10226 standarto reikalavimus (arba lygiavertis). Smeigių diametrai priklausomai nuo movos diametro, turi būti ne mažesni kaip M12, M14 ir M16. Smeigės turi būti padengtos teflonu (pritaikytos darbui grunte). Smeigių galai apsaugoti plastikiniais dangteliais. |
|  | Užveržimo veržlės | Veržlės sukomplektuotos su poveržlėmis ir pagamintos iš nerūdijančio plieno ne žemesnės klasės kaip AISI 304 (arba lygiavertės). Veržlės turi būti papildomai pasyvuotos (pritaikytos darbui grunte). |
|  | Ženklinimas | Ant gaminio turi matytis gamintojo logotipas, gaminio pavadinimas, pagaminimo data, gaminio korpuso medžiaga, gaminio sandarinimo elemento medžiaga, gaminio modelis, diametrų tolerancija ir movos ilgis, svoris. |
|  | Reikalingi įrankiai montavimui | Galima privežti standartiniu veržliarakčiu atvirais galais. |
|  | Konstrukcija | Turi užtikrinti gaminio vientisumą, kad nebūtų palaidų dalių, kurias galima pamesti. |
|  | Instrukcija | Pateikiama movų montavimo instrukcija (lietuvių kalba) |
|  | Higienos sertifikavimas | Remontinės movos turi atitikti Europos Sąjungoje privalomus (kokybės, saugumo ir kt.) galiojančius standartus. Prekės turi atitikti CE sertifikato reikalavimus (jeigu gaminiui privalomas CE ženklinimas bei paskelbtosios (notifikuotos) įstaigos patikrinimas) arba pateikti įmonės gamintojos gaminio atitikties deklaraciją „EU Declaration of conformity“ „EC Declaration of conformity“ (jeigu gaminiui privalomas CE ženklinimas, tačiau neprivalomas paskelbtosios (notifikuotos) įstaigos patikrinimas). Šiuos dokumentus prašoma pateikti kartu su Pasiūlymu. |

Techninės specifikacijos Priedas Nr. 2

**UŽSAKOMŲ VANDENTIEKIO FASONINIŲ DALIŲ PAVADINIMAI IR PRELIMINARŪS KIEKIAI**

| **Eil. Nr.** | **Charakteristikos pavadinimas** | **Preliminarus kiekis Sutarties galiojimo laikotarpiu (vnt.)** |
| --- | --- | --- |
| ***1. Vienjuostė remontinė mova*** | | |
| 1.1 | Remontinė mova tolerancija (48-52 mm), L-100 mm | 10 |
| 1.2 | Remontinė mova tolerancija (54-58 mm), L-100 mm | 10 |
| 1.3 | Remontinė mova tolerancija (60-67 mm), L-150 mm | 20 |
| 1.4 | Remontinė mova tolerancija (67-74 mm), L-150 mm | 5 |
| 1.5 | Remontinė mova tolerancija (73-80 mm), L-150 mm | 20 |
| 1.6 | Remontinė mova tolerancija (82-89 mm), L-150 mm | 10 |
| 1.7 | Remontinė mova tolerancija (90-98 mm), L-150 mm | 10 |
| 1.8 | Remontinė mova tolerancija (102-112 mm), L-150 mm | 30 |
| 1.9 | Remontinė mova tolerancija (113-123 mm), L-200 mm | 45 |
| 1.10 | Remontinė mova tolerancija (113-123 mm), L-300 mm | 80 |
| 1.11 | Remontinė mova tolerancija (159-170 mm), L-200 mm | 30 |
| 1.12 | Remontinė mova tolerancija (167-177 mm), L-300 mm | 40 |
| 1.13 | Remontinė mova tolerancija (219-229 mm), L-300 mm | 10 |
| 1. ***Dvijuostė remontinė mova*** | | |
| 2.1 | Remontinė mova tolerancija (140-160 mm), L-300 mm | 10 |
| 2.2 | Remontinė mova tolerancija (165-185 mm), L-300 mm | 40 |
| 2.3 | Remontinė mova tolerancija (210-230 mm), L-400 mm | 10 |
| 2.4 | Remontinė mova tolerancija (314-335 mm), L-400 mm | 10 |
| 2.5 | Remontinė mova tolerancija (420-440 mm), L-400 mm | 5 |
| 2.6 | Remontinė mova tolerancija (520-540 mm), L-500 mm | 2 |
| 2.7 | Remontinė mova tolerancija (625-645 mm), L-500 mm | 2 |